CELEX: 62020CN0272
Language: et
Date: 2020-06-19 00:00:00
Title: Kohtuasi C-272/20 P: Sebastian Veit 2. aprillil 2020 esitatud apellatsioonkaebus Üldkohtu (kümnes koda) 19. juuni 2020. aasta otsuse peale kohtuasjas T-474/18: Sebastian Veit versus Euroopa Keskpank

3.11.2020   
            
            
               ET
            
            
               Euroopa Liidu Teataja
            
            
               C 371/6
            
         
      Sebastian Veit 2. aprillil 2020 esitatud apellatsioonkaebus Üldkohtu (kümnes koda) 19. juuni 2020. aasta otsuse peale kohtuasjas T-474/18: Sebastian Veit versus Euroopa Keskpank
      (Kohtuasi C-272/20 P)
      (2020/C 371/03)
      Kohtumenetluse keel: saksa
      
         Pooled
      
      
         Apellant: Sebastian Veit (esindaja: Rechtsanwalt K. Kujath)
      
         Teine menetlusosaline: Euroopa Keskpank
      
         Apellandi nõuded
      
      Apellandi nõuded:
      
                  —
               
               
                  tühistada Üldkohtu aprilli 2020. aasta otsus kohtuasjas T-474/18;
               
            
                  —
               
               
                  tühistada Euroopa Keskpanga 3. jaanuari 2018. aasta otsus, mis puudutab hageja palgaastme kindlaksmääramist alates 1. jaanuarist 2018, nagu see on täpsustatud Euroopa Keskpanga 25. mai 2018. aasta otsuses;
               
            
                  —
               
               
                  mõista kohtukulud välja Euroopa Keskpangalt.
               
            
         Väited ja peamised argumendid
      
      Vaidlustatud kohtuotsus rikub liidu õigust. Üldkohus tõlgendas Euroopa Liidu põhiõiguste harta artiklis 20, artikli 51 lõikes 1 ja artikli 52 lõikes 1 käsitletud võrdse kohtlemise põhimõtet vääralt.
      Üldkohus oma otsuses vea, kui ta leidis, et see, kui Euroopa Keskpank kohtles sisekandidaate ja väliskandidaate nende palgajärgu määramisel erineva korra alusel erinevalt, oli põhjendatud ja proportsionaalne.
      Personalieeskirjade nende sätete tõlgendamist puudutav Euroopa Kohtu praktika, mis reguleerivad töötava ametniku palgaastme kindlaksmääramist, mida Üldkohus kohaldas mutatis mutandis käesolevas asjas, ei oma selle kohtuasja asjaoludel tähtsust.